
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 209 (1) 

Προϋποθέσεις, δικαιολογητικά, εξεταζόμενα μαθήματα 
και διαδικασία προαγωγικών εξετάσεων για την κάλυψη 
κενών οργανικών θέσεων Αρχκρυλάκων γενικών καθη¬ 
κόντων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 7 του Ν. 
2226/1994 «Εισαγωγή, εκπαίδευση και μετεκπαίδευση 
στις Σχολές της Αστυνομικής Ακαδημίας και στο Τμήμα 
Ανθυποπυραγών της Πυροσβεστικής Ακαδημίας και άλ¬ 
λες διατάξει» (Α’ 122). 

2. Τις διατάξεις των άρθων 11 παρ. 1 εδ. στ', ζ’ και η’ και 
του άρθρου 53 του Ν. 1481/1984 «Οργαισμός Υπουρ¬ 
γείου Δημόσιας Τάξης» (Α’ -152), όπως το άρθρο 11 αντι- 
καταστάθηκε με το άρθρο 1 παρ. 1 του Ν. 1590/1988» (Α' 
-49). 

3. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α-38). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' - 137), το 
οποίο προστέθηκε με το άρθρο 27 τουΝ. 2081/1992 (Α'- 
154). 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού, για το έτος 1996 ύψους 23.616.500 
δρχ. περίπου, για το έτος 1997 ύψους 64.793.500 δρχ. 
περίπου, για το έτος 1998 ύψους 108.970.500 δρχ περί¬ 
που, για το έτος 1999 ύψους 153.157.500 δρχ. περίπου 
και για το έτος 2000 ύψους Ί 97.324.500δρχ., περίπου 
και ότι οι δαπάνες αυτές θα προβλέπονται και θα καλύπτο¬ 
νται από τις σχετικές πιστώσεις των κατ’ έτος προϋπολο¬ 
γισμών εξόδων του Ε.Φ. 43 - 110 «ΕΛΛΗΝΙΚΗ ΑΣΤΥΝΟ¬ 
ΜΙΑ». 

6. Την υπ’ αριθ. 248/1995 γνωμοδότηση του Συμβου¬ 
λίου της ΕπικρατεΙας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Προϋποθέσεις συμμετοχής σπς εξετάσεις 

1. Δικαίωμα συμμετοχής σπς προαγωγικές εξετάσεις 
για το βαθμό του Αρχιφύλακα έχουν οι Αστυφύλακες που 
συγκεντρώνουν τα εξής προσόντα: 
α. Συμπληρώνουν τρία (3) έτη πραγματικής υπηρεσίας 


στο βαθμό μέχρι την 31 Δεκεμβρίου του έτους διενέρ¬ 
γειας των εξετάσεων. 

β. Δεν υπερβαίνουν το 35ο έτος της ηλικίας κατά την 31 
Δεκεμβρίου του έτους διένεργειας των εξετάσεων. 

γ. Είναι απόφοιτοι Λυκείου ή εξεταξίου Γυμνασίου ή άλ¬ 
λης ισότιμης αναγνωρισμένης Σχολής. 

δ. Έχουν ευμενή πρόταση των ιεραρχικά προϊσταμένων 
τους ότι συγκεντρώνουν τα απαπούμενα ουσιαστικά προ¬ 
σόντα και διαγωγή. 

2. Καθ’ υπέρβαση του καθοριζομένου κάθε φορά αριθ¬ 
μού προακτέων, στο βαθμό του Αρχιφύλακα προάγσνται 
χωρίς εξετάσεις οι Αστυφύλακες που έχουν πτυχίο 
οποιουδήποτε Ελληνικού ή ισότιμου αλλοδαπού Α.Ε.Ι. ή 
Τ.Ε,Ι., ανεξαρτήτως της ηλικίας και του χρόνου παραμο¬ 
νής στο βαθμό, εφόσον πληρούν την προϋπόθεση του 
εδαφίου δ’ της προηγούμενης παραγράφου. 

Άρθρο 2 

Αριθμός προαγομένων 

1. Ο αριθμός των προαγομένων στο βαθμό του Αρχιφύ¬ 
λακα καθορίζεται κάθε φορά με απόφαση του Αρχηγού, 
με βάση τα κενά που υπάρχουν στο βαθμό του Αρχιφύ¬ 
λακα - Ανθυπαστυνόμου κατά την 31 Δεκεμβρίου του 
έτους διενέργειας των εξετάσεων. 

Η απόφαση εκδίδεται υποχρεωτικά πριν από την προκή¬ 
ρυξη των εξετάσεων. Αύξηση του αριθμού των προαγομέ- 
νων δεν επιτρέπεται μετά την έκδοση των αποτελεσμά¬ 
των. 

2. Με απόφαση του Υπουργού Δημόσιας Τάξης καθορί¬ 
ζεται το ποσοστό, καθώς και ο αριθμός που αντιστοιχεί σ’ 
αυτό, των προαγομένων γυναικών, χωρίς να λαμβάνονται 
υπόψη τα κλασματικά υπόλοιπα, σύμφωνα με τις διατάξεις 
του άρθρου 23 παρ. 3 του Ν. 1481/1984. 

Άρθρο 3 

Προκήρυξη προαγωγικών εξετάσεων 

1. Οι προαγωγικές εξετάσεις διενεργούνται στην Αθήνα 
και Θεσσαλονίκη με μέριμνα της Σχολής Αστυφυλάκων και 
της Διεύθυνσης Αστυνομίας Θεσσαλονίκης αντίστοιχα. 
Με την προκήρυξη των εξετάσεων δύναται να ορίζεται ως 
τόπος διενέργειας αυτών μόνο η Αθήνα. 

2. Οι προαγωγικές εξετάσεις γίνονται μετά απδ προκή¬ 
ρυξη του Αρχηγού της Ελληνικής Αστυνομίας, η οποία εκ- 
δίδεται κατά μήνα Σεπτέμβριο και στην οποία ορίζονται: 

α. Ο αριθμός των προαγομένων συνολικά και κατά κατη¬ 
γορίες. 

β. Τα απαπούμενα προσόντα. 

γ. Τα απαπούμενα δικαιολογητικά, ο χρόνος και ο τρό- 

πος αποβολής τους. 

δ. Ο χρόνος και ο τόπος διενέργειας των εξετάσεων. Η 
ημερομηνία έναρξης των εξετάσεων δεν μπορεί να απέχει 
λιγότερο από 2 μήνες από την ημερομηνία έκδοσης της 
προκήρυξης ούτε να μετατεθεί παρά μόνο σε περίπτωση 
έκτακτης υπηρεσιακής ανάγκης ή άλλης σοβαρής αιτίας. 

ε Η εξεταστέα ύλη στα μαθήματα του άρθρου 7 του πα¬ 
ρόντος. 

στ. Κάθε άλλη αναγκαία λεπτομέρεια. 

3. Η προκήρυξη διαβιβάζεται στις Υπηρεσίες της Ελλη¬ 
νικές Αστυνομίας για ενημέρωση των ενδιαφερομένων. 

Άρθρο 4 

Δικαιολογητικά υποψηφίων 

1. Οι υποψήφιοι, που επιθυμούν να συμμετάσχουν στις 
προαγωγικές εξετάσεις, υποβάλλουν στις Υπηρεσίες 
τους, επιπέδου τουλάχιστον Αστυνομικού Τμήματος, 
μέσα στην προθεσμία που ορίζεται στην προκήρυξη, τα 
εξής δικαιολογητικά: 

α. Αίτηση συμμετοχής. 

β. Απλή δήλωση ότι επιθυμούν να εξετασθούν σε μία ή 
περισσότερες από τις γλώσσες: Αγγλική, Γαλλική, Γερμα¬ 
νική και Ιταλική. 

γ. Τίτλο σπουδών ή απλή δήλωση ότι ο τίτλος σπουδών 
έχει κατατεθεί στην αρμόδια Διεύθυνση του Υπουργείου 
Δημόσιας Τάξης ή ότι θα κατατεθεί μέχρι την προηγού¬ 
μενη της έναρξης των εξετάσεων ημέρα. Οι υποψήφιοι 
που δικαιούνται και επιθυμούν να προαχθοϋνχωρίς εξετά¬ 
σεις ως πτυχιούχοι Α.Ε.Ι. ή Τ.Ε.Ι. υποβάλλουν, εντός της 
προθεσμίας που ορίζει η προκήρυξη στις υπηρεσίες της 
παρ. 1 σχετική αίτηση και τίτλο σπουδών ή απλή δήλωση 
ότι ο τίτλος σπουδών έχει κατατεθεί στην αρμόδια Διεύ¬ 
θυνση του Υπουργείου Δημόσιας Τάξης ή ότι θα κατατε¬ 
θεί μέχρι την προηγουμένη της διενέργειας των προαγω- 
γικών εξετάσεων ημέρα. 

Άρθρο 5 

Έλεγχος και υποβολή δικαιολογητικών - προτάσεις ικανό¬ 
τητας υποψηφίων 

1. Οι Υπηρεσίες που δέχονται τα δικαιολογητικά συμμε¬ 
τοχής των υποψηφίων στις προαγωγικές εξετάσεις: 

α. Ελέγχουν αυτά για την ακρίβεια, την πληρότητα, την 
ορθή σύνταξη και την εμπρόθεσμη υποβολή τους. 

β. Συντάσσουν για κάθε υποψήφιο πρόταση ικανότητας 
συμμετοχής στις εξετάσεις, λαμβάνοντας υπόχη την υπη¬ 
ρεσιακή απόδοση, το ζήλο και το ενδιαφέρον για την υπη¬ 
ρεσία, την πειθαρχικότητα και τη διαγωγή. Πρόταση ικανό¬ 
τητας συντάσσουν επίσης και για κάθε πτυχιοϋχο Α.Ε.Ι. ή 
Τ.Ε.Ι. υποψήφιο που κατέθεσε εμπρόθεσμα σχετική αί¬ 
τηση για χωρίς εξετάσεις προαγωγή. 

Για τη σύνταξη των προτάσεων ικανότητας και τη γνω¬ 
μάτευση σ’ αυτές εφαρμόζονται ανάλογα οι διατάξεις για 
τη σύνταξη των εκθέσεων ικανότητας Αστυφυλάκων. 
Κάθε σχετική αμφιβολία αίρεται με διαταγή του Αρχη¬ 
γού. 

γ. Υποβάλλουν, μέσα στην οριζόμενη με την προκήρυξη 
προθεσμία, τα δικαιολγητικά και τις προτάσεις ικανότητας 
στις οποίες επισυνάπτεται αντίγραφο του ατομικού βι¬ 
βλιαρίου των υποψηφίων Α' και Β' μέρους, εξαιρουμένων 
των αδειών, μεταθέσεων και μετακινήσεων, στις άμεσα 
προϊστάμενες Αστυνομικές Διευθύνσεις ή Διευθύνσεις 
Αστυνομίας, Ασφάλειας, Τροχαίας ή προς αυτές εξο- 
μοιούμενες Υπηρεσίες. 

Δικαιολογητικά που υποβάλλονται μετά την οριζόμενη 
στην προκήρυξη προθεσμία δεν γίνονται δεκτά. 

2. Οι Υπηρεσίες της παραγράφου 1 εδαφ. γ' του παρό¬ 
ντος άρθρου: 

α. Μεριμνούν για τη συμπλήρωση ή διόρθωση τυχόν ελ¬ 


λείψεων ή σφαλμάτων στα δικαιολογητικά. 

β. Υποβάλλουν στην αρμόδια Διεύθυνση του Υπουρ¬ 
γείου Δημόσιας Τάξης και μέσα στην οριζόμενη από την 
προκήρυξη προθεσμία: 

(1) Συγκεντρωτικές ονομαστικές καταστάσεις, με αλ¬ 
φαβητική σειρά και σε δύο αντίτυπα, των υποψηφίων που 
κρίνονται ομόφωνα ως ικανοί για συμμετοχή στις εξετά¬ 
σεις, με ανάλογη ένδειξη για όσους δήλωσαν ότι επιθυ¬ 
μούν να εξετασθούν σε μία ή περισσότερες από τις ξένες 
γλώσσες. 

(2) Συγκεντρωτικές ονομαστικές καταστάσεις, με αλφα¬ 
βητική σειρά και σε δύο αντίτυπα, μαζί με όλα τα δικαιολο- 
γητικά των υποψηφίων που κρίνονται ομόφωνα ως μη ικα¬ 
νοί για συμμετοχή στις εξετάσεις ή για την ικανότητα των 
οποίων υπάρχει διαφωνία. 

(3) Συγκεντρωτικές ονομαστικές καταστάσεις με αλφα¬ 
βητική σειρά σε ένα αντίτυπο, μαζί με άλα τα δικαιολογη- 
τικά, των πτυχιούχων Α.Ε.Ι. και Τ.Ε.ί. υποψηφίων που δή¬ 
λωσαν ότι επιθυμούν να προαχθούν χωρίς εξετάσεις. 

Άρθρο 6 

Πίνακες ικανών και αποκλειστέων υποψηφίων 

1. Ο Αρχηγός της Ελληνικής Αστυνομίας, μετά τη συ¬ 
γκέντρωση όλων των απαιτουμένων στοιχείων: 

α. Αποφασίζει, τελικά και ατομικά, για κάθε περίπτωση, 
για τη συμμετοχή ή όχι στις εξετάσεις των υποψηφίων που 
κρίνονται από τους ιεραρχικά προϊσταμένους τους ομό¬ 
φωνα ως μη ικανοί ή για την ικανότητα των οποίων υπάρχει 
διαφωνία. 

Για τον αποκλεισμό υποψηφίου από τις εξετάσεις λαμ- 
βάνεται υπόψη η διάπραξη πειθαρχικού παραπτώματος, 
εφόσον μαρτυρεί προφανή διαφθορά χαρακτήρα ή ανα¬ 
ξιοπρεπή διαγωγή ή αδιαφορία ή βαρειά αμέλεια περί την 
εκτέλεση των υπηρεσιακών καθηκόντων, καθώς και η κα- 
θέξη διάπραξη πειθαρχικών παραπτωμάτων. 

β. Καταρτίζει πίνακες ικανών υποψηφίων για τη συμμε¬ 
τοχή στις εξετάσεις και αποκλειστέων από αυτές, καθώς 
επίσης ικανών και αποκλειστέων υποψηφίων για προα¬ 
γωγή χωρίς εξετάσεις. 

γ. Κοινοποιεί τους πίνακες του προηγουμένου εδαφίου, 
με διαταγή του, στις Υπηρεσίες της Ελληνικής Αστυνομίας 
και καλεί τους υποψηφίους του πίνακα ικανών για συμμε¬ 
τοχή στις εξετάσεις για εξέταση στα μαθήματα του άρ¬ 
θρου 7 του παρόντος, μέσα σε ορισμένες προθεσμίες και 
σε συγκεκριμένους τόπους. 

2. Αν υποψήφιος απώλεσε ένα από τα προσόντα συμμε¬ 
τοχής στις εξετάσεις πριν από τη διενέργεια αυτών δια¬ 
γράφεται από τους πίνακες ικανών με απόφαση του Αρχη¬ 
γού της Ελληνικής Αστυνομίας. 

Άρθρο 7 

Εξεταστέα μαθήματα - θέματα εξετάσεων 

1. Οι υποψήφιοι εξετάζονται στα ακόλουθα μαθή¬ 
ματα: 

α. Ελληνικά (Έκθεση Ιδεών). 

β. Ποινικό Κώδικα. 

γ. Ποινική Δικονομία. 

δ. Οργανισμό και Κανονισμούς της Ελληνικής Αστυνο¬ 
μίας και 

ε. Προαιρετικό ξένες γλώσσες: Αγγλική, Γαλλική, Γερ¬ 
μανική και Ιταλική. 

2. Τα μαθήματα της προηγούμενης παραγράφου βαθ¬ 
μολογούνται με ακέραιους αριθμούς από 0 - 20 

3. Στα μαθήματα αυτό οι υποψήφιοι εξετάζονται γρα¬ 
πτά. η δε διάρκεια της εξέτασης κάθε μαθήματος ορίζεται 
οε δύο ώρες από το τέλος της υπαγόρευσης του θέματος 
στους υποψηφίους. 

4. Η εξεταστέα ύλη των μαθημάτων των εδαφίων β’, γ' 

και δ' της παραγράφου 1 του παρόντος άρθρου καθορίζε¬ 
ται με την προκήρυξη του Αρχηγού της Ελληνικής Αστυνο¬ 
μίας που κοινοποιείται στους υποψηφίους. 

5. Για κάθε μάθημα δίνεται μόνο ένα θέμα που αποτε- 
λεΐται από μία ή περισσότερες ερωτήσεις, τις οποίες οι 
υποψήφιοι υποχρεοϋνται να αναπτύξουν. 

6. Στο μάθημα των Ελληνικών (Έκθεση ίδεών) δίνεται 
για ανάπτυξη ένα ζήτημα που αναφέρεται σε γενικό θέμα 
με περιληπτικό τίτλο. Για τη βαθμολογία του μαθήματος 
αυτού λαμβάνεται ιδιαίτερα υπόψη η ευρύτητα των γνώ¬ 
σεων, η ορθή και ακριβής διατύπωση των ιδεών, η ορθο¬ 
γραφία και η σύνταξη. 

7. Στα μαθήματα του Ποινικού Κώδικα και Ποινικής Δι¬ 
κονομίας το θέμα αποτελείται από θεωρητικό και πρα¬ 
κτικό μέρος. 

Το πρακτικό δεν εξάγεται από το θεωρητικό, συμπερι- 
λαμβάνεται όμως στην καθορισμένη εξεταστέα ύλη. 

Το θεωρητικό και πρακτικό είναι ισοδύναμα και καθένα 
βαθμολογείται από 0-10. 

Το άθροισμα των δύο βαθμών δίνει το βαθμό του μαθή¬ 
ματος. 

8. Στις ξένες γλώσσες οι υποψήφιοι εξετάζονται στην 
ύλη που εξετάζονται οι υποψήφιοι για τη απόκτηση του 
κατώτερου πτυχίου της αντίστοιχης γλώσσας. 

Η εξέταση αποτελείται από τις ακόλουθες ασκήσεις, για 
τις οποίες παρέχεται χρονικό περιθώριο δύο ωρών: 

α. Εκθεση. Δίνεται ένα ή δύο θέματα έκθεσης από τα 
οποία υποψήφιοι επιλέγουν το ένα. Το περιεχόμενο του 
θέματος μπορεί να είναι αφήγηση ή περιγραφή ή διάλο¬ 
γος. Χρόνος ανάπτυξης της έκθεσης 50' περίπου λεπτά 
της ώρας. 

β. Άσκηση κατανόησης κειμένου. Δίνεται ένα κείμενο 
τριακοσίων περίπου λέξεων από βιβλία ειδικά γραμμένα 
για τις εξετάσεις του ΡΙΠ8Τ ΟΕΗΤΙΡΙΟΑΤΕ ή άλλα σχετικά 
βιβλία. Κάτω από το κείμενο υπάρχουν περίπου πέντε 
ερωτήσεις που πρέπει να απαντηθούν σύμφωνα με το κεί¬ 
μενο. Οι ερωτήσεις αυτές μπορεί να απαντηθούν και με το 
σύστημα της πολλαπλής επιλογής. Χρόνος για απάντηση 
20' περίπου λεπτά της ώρας. 

γ. Άσκηση για συμπλήρωση λέξεων σε κενά κειμένου. 
Δίνεται κείμενο διακοσίων περίπου λέξεων, μέσα στο 
οποίο υπάρχουν κενά, τα οποία καλούνται να συμπληρώ¬ 
σουν οι υποψήφιοι. Χρόνος για συμπλήρωση 20' περίπου 
λεπτά της ώρας. 

δ. Άσκηση για απόδοση προτάσεων με διαφορετικό 
τρόπο χωρίς να αλλάξει το νόημα. Δίνονται πέντε προτά¬ 
σεις στην ξένη γλώσσα και ζητείται από τους υποψήφιους 
να σχηματίσουν νέες αντίστοιχες προτάσεις με το ίδιο 
νόημα, για τις οποίες δίνονται οι αρχικές λέξεις (μία έως 
τρεις). Χρόνος για απάντηση 20’ περίπου λεπτά της ώρας. 

Άρθρο 8 

Κατανομή υποψηφίων στις αίθουσες 

1. Με διαταγή του Διοικητή της Σχολής Αστυφυλάκων 
και του Διευθυντή Αστυνομίας Θεσσαλονίκης, καθορίζο¬ 
νται οι αίθουσες στις οποίες διενεργοϋνται οι εξετάσεις 
στην Αθήνα και στη Θεσσαλονίκη. 

2. Ανάλογα με τον αριθμό των υποψηφίων και των διστι- 
θεμένων χώρων, οι υποψήφιοι κατανέμονται στις αίθου¬ 
σες σύμφωνα με τα αρχικά γράμματα του επωνύμου τους. 

3. Η είσοδος των υποψηφίων στις αίθουσες πραγματο¬ 
ποιείται κατα τον καθοριζόμενο στο άρθρο 15 παρ. 3 του 
παρόντος τρόπο. 

Άρθρο 9 

Εξεταστικές επιτροπές. Καθήκοντα 

1. Οι εξεταστικές επιτροπές συγκροτούνται με από¬ 
φαση του Αρχηγού της Ελληνικής Αστυνομίας, μία ή πε¬ 


ρισσότερες για κάθε εξεταζόμενο μάθημα, ανάλογα με 
τον αριθμό των εξεταζόμενων υποψηφίων. Σε περίπτωση 
ορισμού περισσότερων επιτροπών τα γραπτά, για τον 
έλεγχο και βαθμολόγηση, κατανέμονται ισομερώς μεταξύ 
τους και κάθε γραπτό βαθμολογείται από μία επιτροπή. 
Με τη διαταγή ορισμού των επιτροπών ορίζεται η επιτροπή 
που θα είναι υπεύθυνη για την εξαγωγή των προς εξέταση 
θεμάτων, την κλήρωσή τους, την ορθή μεταβίβαση του 
κληρωθέντος θέματος στη Θεσσαλονίκη, τον έλεγχο της 
ορθής υπαγόρευσής τους στους διαγωνιζόμενους στην 
Αθήνα, την επίλυση των διαφόρων αποριών των διαγωνι- 
ζομένων και το κανονικό της εν γένει διενέργειας του δια¬ 
γωνισμού. Η επιτροπή αυτή παρίσταται σ’ όλη τη διάρκεια 
του εξεταζόμενου μαθήματος. Σε περίπτωση διενέργειας 
των εξετάσεων και στη Θεσσαλονίκη, εξεταστικές επιτρο¬ 
πές συγκροτούνται μόνο στην Αθήνα. 

2. Οι εξεταστικές επιτροπές συγκροτούνται: 

α. Για το μάθημα των Ελληνικών. Από ένα Αστυνομικό 
Διευθυντή ή Αστυνομικό Υποδιευθυντή, ως πρόεδρος, 
από ένα Αστυνόμο Α' ή Β' και ένα φιλόλογο καθηγητή ως 
μέλη. 

β. Για κάθε ένα από τα μαθήματα του Ποινικού Κώδικα, 
της Ποινικής Δικονομίας και του Οργανισμού και Κανονι¬ 
σμών της Ελληνικής Αστυνομίας: Από ένα Αστυνομικό 
Διευθυντή ή Αστυνομικό Υποδιευθυντή, ως πρόεδρο και 
από δύο Αστυνομικούς Α' ή Β’ ως μέλη. 

γ. Γ ια τις ξένες γλώσσες: Από δύο αξιωματικούς της Ελ¬ 
ληνικής Αστυνομίας κατόχους της εξεταζόμενης γλώσ¬ 
σας. εκ των οποίων ο αρχαιότερος ασκεί καθήκοντα προέ¬ 
δρου, και έναν καθηγητή της οικείας γλώσσας. 

3. Στις επιτροπές που δεν συμμετέχει καθηγητής, στη 
διαταγή συγκρότησής τους ορίζεται ότι ένα από τα μέλη 
εκτελεί καθήκοντα καθηγητή. 

4. Με την απόφαση συγκρότησης των εξεταστικών επι¬ 
τροπών ορίζονται και τα αναπληρωματικά μέλη, αναλόγου 
βαθμού και προσόντων, ο τόπος συνεδρίασης και κάθε 
αναγκαία λεπτομέρεια. 

5. Οι εξεταστικές επιτροπές έχουν τα εξής κυρίως κα¬ 
θήκοντα: 

α. Παρέχουν οδηγίες στους επιτηρητές και τους υπο¬ 
ψηφίους για την κανονική διεξαγωγή των εξετάσεων και 
παρακολουθούν για τη συμμόρφωση των υπόχρεων. 

β. Είναι υπεύθυνες για την εξαγωγή ίων προς εξέταση 
θεμάτων, την κλήρωσή τους, την ορθή μεταβίβαση του 
κληρωθέντος θέματος στη Θεσσαλονίκη, τον έλεγχο της 
ορθής υπαγόρευσής τους στους διαγωνιζόμενους στην 
Αθήνα και την επίλυση των διαφόρων αποριών των διαγω- 
νιζομένων. Παρίστανται σ’ όλη τη διάρκεια των εξεταζομέ- 
νων στην Αθήνα μαθημάτων. 

γ. Επισκέπτονται κατά την κρίση τους τις αίθουσες των 
εξετάσεων, βεβαιώνονται για την τήρηση των διατάξεων 
του παρόντος και των σχετικών διαταγών και οδηγιών και 
επιλαμβάνονται των θεμάτων που τυχόν ανακύπτουν. 

δ. Ευθύνονται, γενικά, για την ομαλή διεξαγωγή των 
εξετάσεων και την πλήρη συμμόρφωση προς τις επιβαλ¬ 
λόμενες με το παρόν ή άλλες διαταγές υποχρεώσεις. 

ε. Ευθύνονται, γενικά, για την ασφάλεια των γραπτών, 
όπως καθορίζεται στις διατάξεις του άρθρου 15 παρ. 8 του 
παρόντος. 

στ. Σε περίπτωση παράβασης από υποψήφιο των υπο¬ 
χρεώσεων που ορίζονται στην παρ. 2 εδάφ. α' έως και δ' 
του άρθρου 14 του παρόντος, η εξεταστική επιτροπή, με 
απόφασή της, που λαμβάνεται αμέσως και κατά πλειοψη- 
φία, βαθμολογεί το γραπτά με μηδέν και συντάσσει επί 
τούτου σχετική πράξη, που υπογράφεται από τα μέλη αυ¬ 
τής. Αν οι ως άνω παραβάσεις διαπράττσνται από τους 
διαγωνιζόμενους στη Θεσσαλονίκη ή σε άλλα εξεταστικά 
κέντρα των Αθηνών, στα οποία η Εξεταστική Επιτροπή 

δεν είναι παρούσα και δεν είναι δυνατή η άμεση μετάβασή 
της σ’ αυτά, ο επιτηρητής της αίθουσας, ένας των βοηθών 
αυτού και ο επόπτης συντάσσουν επί του νροπτού σχετική 
πράξη, την οποία και υπογράφουν, ο δε μηδενισμός του 
γραπτού ενεργείται από την οικεία εξεταστική επιτροπή 
κατά τα ως άνω οριζόμενα. Μετά τη σύνταξη και υπο¬ 
γραφή των ανωτέρω πράξεων διατάσσεται η άμεση απο¬ 
βολή του υποψηφίου από την αίθουσα των εξετάσεων. Ο 
υποψήφιος αυτός αποκλείεται οριστικά από την εξέταση 
στα υπόλοιπα μαθήματα και τιμωρείται πειθαρχικά. 

Στην περίπτωση παράβασης της υποχρέωσης του εδα¬ 
φίου ε' της παρ. 2 του άρθρου 14 του παρόντος, ο παρα¬ 
βάτης δεν επιτρέπεται να συνεχίσει την εξέταση, το γρα¬ 
πτό του όμως βαθμολογείται κανονικά. 

"Αρθρο 10 

Επόπτες εξετάσεων - Επιτηρητές - Καθήκοντα 

1. Επόπτες εξετάσεων ορίζονται, με διαταγή του Αρχη¬ 
γού της Ελληνικής Αστυνομίας, ο Διοικητής της Σχολής 
Αστυφυλάκων και βοηθός του ο Υποδιοικητής της Σχολής 
για την Αθήνα και ο Διευθυντής της Διεύθυνσης Αστυνο¬ 
μίας Θεσσαλονίκης και βοηθός του ένας από τους ανα¬ 
πληρωτές του για τη Θεσσαλονίκη. 

Οι επόπτες ευθϋνονται για την κανονική εκτέλεση του 
έργου των επιτηρητών, σύμφωνα με τις διατάξεις του πα¬ 
ρόντος και τις διαταγές και οδηγίες του Αρχηγού της Ελ¬ 
ληνικής Αστυνομίας. 

Στην Θεσσαλονίκη, ο επόπτης έχει επιπλέον τα καθή¬ 
κοντα που ορίζονται στις διατάξεις των άρθρων 9 παρ. 5 
εδάψ. α'καιγ’ -στ", 13παρ. 2-4,15παρ. 5-8 και Ιθπαρ. 
2 του παρόντος. 

2. Σε κάθε αίθουσα εξετάσεων ορίζεται ένας Αστυνό¬ 
μος Α " ή Β " ως επιτηρητής και ανάλογος αριθμός Αξιωματι¬ 
κών, ως βοηθοί αυτού με διαταγή του Διοικητή της Σχολής 
Αστυφυλάκων για την Αθήνα και του Διευθυντή Αστυνο¬ 
μίας για τη Θεσσαλονίκη. 

Οι οριζόμενοι επιτηρητές λαμβάνονται από τη δύναμη 
των Σχολών ή άλλων Υπηρεσιών της Αττικής για την Αθήνα 
και από τη δύναμη των Υπηρεσιών έδρας ή άλλων Υπηρε¬ 
σιών του Νομού για τη Θεσσαλονίκη. 

3. Οι επιτηρητές έχουν τα ακόλουθα καθήκοντα; 

α. Ελέγχουν την καλή προετοιμασία των αιθουσών και 
την εξασφάλιση των αναγκαίων υλικών. 

β. Παραλαμβάνουν από τη Σχολή ή από τη Διεύθυνση 
της Αστυνομίας Θεσσαλονίκης, κατά περίπτωση, με από¬ 
δειξη, όλα τα σχετικά με το διαγωνισμό υλικά. 

γ. Ελέγχουν την ταυτότητα των υποψηφίων, κατανέ¬ 
μουν αυτούς στις αίθουσες και διανέμουν την γραφική 
ύλη. 

δ. Κοινοποιούν στους υποψηφίους οδηγίες και διατα¬ 
γές σχετικά με τα δικαιώματα και τις υποχρεώσεις τους 
κατά τις εξετάσεις. 

ε. Παραλαμβάνουν από τους υποψηφίους κάθε βοή¬ 
θημα ή σημείωμα σχετικά με το εξεταζόμενο μάθημα. 

στ, Παρέχουν οδηγίες σχετικά με την αναγραφή των 
απαιτούμενων στοιχείων των υποψηφίων επί των γρα¬ 
πτών. 

ζ. Υπαγορεύουν τα θέματα στους διαγωνιζόμενους στις 
οικείες αίθουσες των εξετάσεων και όσοι απ’ αυτούς 
ασκούν τα καθήκοντά τους στο κτίριο που γίνεται η κλή¬ 
ρωση των θεμάτων, παρίστανται σ’ αυτή. 

η. Ελέγχουν τη συμμόρφωση των υποψηφίων στις υπο¬ 
χρεώσεις τους και ασκούν αυστηρή και συνεχή επιτήρηση 
επ’ αυτών. 

θ. Απαγορεύουν την είσοδο στις αίθουσες των εξετά¬ 
σεων προσώπων άλλων, εκτός εκείνων που ορίζονται από 
τις σχετικές διαταγές. 

ι. Παραδίνουν μετά το πέρας των εξετάσεων τα γραπτά 


σ’ αυτούς που ορίζονται από τις διατάξεις του άρθρου 15 
παρ. 5 του παρόντος, τα δε λοιπά είδη στη Σχολή Αστυφυ¬ 
λάκων ή στη Διεύθυνση Αστυνομίας Θεσσαλονίκης, κατά 
περίπτωση. 

"Αρθρο 11 
Σύνταξη θεμάτων 

1. Τα θέματα των εξετάσεων επιλέγονται από την εξε¬ 
ταστική επιτροπή κάθε μαθήματος. Για το σκοπό αυτό 
κάθε επιτροπή συνέρχεται στην οριζόμενη με διαταγή της 
Σχολής αίθουσα δύο ώρες πριν από την καθοριζόμενη για 
την έναρξη των εξετάσεων ώρα και προβαίνει στην κατάρ¬ 
τιση των θεμάτων του εξεταζομένου μαθήματος. Ο αριθ¬ 
μός των θεμάτων δεν μπορεί να είναι μικρότερος των πέ¬ 
ντε ούτε μεγαλύτερος των δέκα καθορίζεται δε κατά την 
κρίση της εξεταστικής επιτροπής. 

2. Τα θέματα αυτά αριθμούνται και τίθενται μέσα σε φα¬ 
κέλους του ίδιου χρώματος, σχήματος και μεγέθους, οι 
οποίοι και αριθμούνται. Συγχρόνως καταρτίζονται ισάριθ¬ 
μοι ομοιόμορφοι κλήροι. 

"Αρθρο 12 

Διανομή γραφικής ύλης 

1. Μετά την τοποθέτηση των υποψηφίων στις θέσεις 
τους, χορηγείται ο ’αυτούς φύλλο χάρτου που φέρει τη 
σφραγίδα της Σχολής Αστυφυλάκων και την υπογραφή 
του Διοικητή της Σχολής και στην άνω αριστερή γωνία τε¬ 
μάχιο αδιαφανούς χάρτου αναλόγων διαστάσεων, το 
οποίο, όταν επικολλάται κατάλληλα, καλύπτει τα στοιχεία 
ταυτότητας του υποψηφίου. Η υπογραφή του Διοικητή 
της Σχολής μπορεί να τίθεται με σφραγιστήρα. 

2. Στους υποψηφίους χορηγείται, επίσης, έναημίφυλλο 
χάρτου, σφραγισμένο όπως ορίζεται στην προηγούμενη 
παράγραφο, που φέρει την ένδειξη «ΣΧΕΔΙΟ» και χρησι¬ 
μοποιείται για πρόχειρες σημειώσεις. Επιτρέπεται η χορή¬ 
γηση στους υποψηφίους, μετά από αίτημά τους, ενός ή 
περισσοτέρως συμπληρωματικών φύλλων χάρτου, με επι¬ 
κάλυμμα, σφραφισμένων και υπογεγραμμένων, κατά τα 
ανωτέρω, καθώς και δεύτερο σχεδιόχαρτο. 

3.0 Χάρτης γραφής που απαιτείται για τις προαγωγικές 
εξετάσεις προετοιμάζεται από τη Σχολή Αστυφυλάκων, η 
οποία αποστέλλει στη Διεύθυνση Αστυνομίας Θεσσαλονί¬ 
κης τον αριθμό φύλλων χάρτου που είναι αναγκαίος για τις 
εξετάσεις. 

Τα φύλλα χάρτου που δεν χρησιμοποιούνται επιοτρέφο- 
νται από τη Διεύθυνση Αστυνομίας Θεσσαλονίκης στη 
Σχολή Αστυφυλάκων. 

"Αρθρο 13 
Κλήρωση θεμάτων 

1. Η εξεταστική επιτροπή, μετά την κατανομή στις αί¬ 
θουσες των εξετάσεων και την εκτέλεση των απαραίτη¬ 
των προκαταρκτικών εργασιών παραλαμβάνει το φάκελλο 
των θεμάτων και μεταβαίνει σε μία από τις αίθουσες των 
εξετάσεων, στην οποία μεταβαίνουν και όλοι οι επιτηρη¬ 
τές καθώς επίσης και ένας υποψήφιος από κάθε αίθουσα. 

Ο πρόεδρος της επιτροπής καλεί με κλήρωση έναν από 
τους υποψηφίους που βρίσκονται στην αίθουσα, ο οποίος 
και προβαίνει στην εξαγωγή από την κληρωτίδα ενός κλή¬ 
ρου. Ο αριθμός του θέματος που κληρώνεται διαβάζεται 
μεγαλοφώνως από τον υποψήφιο και παραδίνεται στον 
πρόεδρο, αψού προηγουμένως υπόγραφε! από τον Ιδιο 
και τα μέλη της επιτροπής. Στη συνέχεια το θέμα αναπα- 
ράγεται σε τόσα αντίτυπα, όσες και οι αίθουσες των εξε¬ 
τάσεων, μονογράψεται από τα μέλη της εξεταστικής επι¬ 
τροπής και παραδίνεται στους επιτηρητές για υπαγό¬ 
ρευση στους υποψηφίους. Αμέσως μετά από αυτό ο πρό¬ 
εδρος και τα μέλη της εξεταστικής επιτροπής μεταβιβά- 

ζουν, με το τηλέτυπο ή τηλεομοιτυπία (ΡΑΧ), στη Θεσσα¬ 
λονίκη, το θέμα που κληρώθηκε. 

2.0 επόπτης στη Θεσσαλονίκη, επί παρουσία όλων των 
επιτηρητών και ενός των υποψηφίων, λαμβάνει με το τη¬ 
λέτυπο ή τηλεομοιοτηπία (ΡΑΧ), το θέμα που μεταβιβάζε¬ 
ται και αφού με μέριμνά του αναπαραχθεί σε τόσα αντί¬ 
τυπα όσα και οι αίθουσες των εξετάσεων και μονογραφη¬ 
θεί από αυτόν, το παραδίνει στους επιτηρητές για την 
υπαγόρευση στους υποψηφίους. 

3. Σε αδυναμία χρησιμοποίησης του τηλέτυπου ή της 
τηλεομοιοτυπίας (ΡΑΧ),από οποιοδήποτε αιτία, η μεταβί¬ 
βαση των θεμάτων που κληρώνονται, πραγματοποιείται με 
το τηλέφωνο. 

4. Οι υποψήφιοι που παρίστανται στην κλήρωση του θέ¬ 
ματος και στη λήψη αυτού, προκειμένου για τη Θεσσαλο¬ 
νίκη, δεν λαμβάνουν γνώση του περιεχομένου του θέμα¬ 
τος. 

Αρθρο 14 

Υποχρεώσεις υποψηφίων 

1. Οι υποψήφιοι υποχρεούνται να προσέρχονται 
έγκαιρα στον τόπο των εξετάσεων με τα καθορισμένα και 
να συμμορφώνονται επακριβώς στις διαταγές και οδηγίες 
της εξεταστικής επιτροπής, του επόπτη, των επιτηρητών 
και των βοηθών αυτών. 

2. Κατά την διάρκεια των εξετάσεων απαγορεύεται 
στους υποψηφίους; 

α. Να αναγράφουν στο χάρτη διαγωνισμού στοιχεία ταυ¬ 
τότητας άλλου ατόμου αντί των δικών τους. 

β. Να συνεννοούνται μεταξύ τους και να κατέχουν ή να 
συμβουλεύονται κείμενα ή σημειώσεις ή οπωσδήποτε 
αντικείμενο που μπορεί να προσφέρει βοήθεια στο εξετα¬ 
ζόμενο μάθημα. 

γ. Να παρέχουν σε άλλους υποψηφίους στοιχεία προς 
αντιγραφή, να βοηθούν με οποιοδήποτε τρόπο αυτούς ή 
να βοηθούνται από άλλους. 

δ. Να αναγράφουν στο γραπτό διάφορα ενδεικτικά ση¬ 
μεία που μπορεί να εκληφθοϋν ως σκόπιμα για τη διαπί¬ 
στωση της ταυτότητάς τους. 

ε. Να εξέρχονται από την αίθουσα κατά τη διάρκεια των 
εξετάσεων, εκτός αν υπάρχει αναπότρεπτη ανάγκη, κατά 
την κρίση της εξεταστικής επιτροπής ή του οικείου επιτη¬ 
ρητή, που στην περίπτωση αυτή λαμβάνουν τα αναγκαία 
μέτρα για την αποφυγή παράβασης των διατάξεων του πα¬ 
ρόντος άρθρου. 

στ. Να κατακρατούν μετά το τέλος της εξέτασης τα γρα¬ 
πτά και τα σχεδιόχαρτά τους. 

Αρθρο 15 

Διενέργεια προαγωγικών εξετάσεων 

1. Οι υποψήφιοι καλούνται για εξέταση στα μαθήματα 
του άρθρου 7 του παρόντος με διαταγή του Αρχηγού της 
Ελληνικής Αστυνομίας, που κοινοποιείται σ’ αυτούς 
έγκαιρα. 

Στη διαταγή ορίζεται ο τόπος και η ακριβής ημερομηνία 
και ώρα διενέργειας των εξετάσεων. 

2. Οι υποψήφιοι υποχρεούνται να ευρίσκονται στους 
χώρους εξέτασης την οριζόμενη με τη διαταγή του Αρχη¬ 
γού ώρα και να φέρουν μαζί τους την υπηρεσιακή τους 
ταυτότητα και στυλό διαρκείας ή μελάνης χρώματος μπλέ. 
Υποψήφιος που παρουσιάζεται μετά την ενέργεια του 
προσκλητηρίου και πριν από την υπαγόρευση του θέμα¬ 
τος, μπορεί να λάβει μέρος στις εξετάσεις μόνο ύστερα 
από απόφαση της εξεταστικής επιτροπής στην Αθήνα ή 
έγκριση του επόπτη στη Θεσσαλονίκη. Αν παρουσιασθεί 
μετά την υπαγόρευση του θέματος, αποκλείεται της εξέ¬ 
τασης. 

3. Οι επιτηρητές ελέγχουν την ταυτότητα των υποψη¬ 


φίων με βάση τα δελτία ταυτότητας, ορίζουν με κλήρο τις 
ακριβείς θέσεις μέσα στις αίθουσες, ενεργούν προκλητή- 
ριο αυτών και τους ανακοινώνουν τις υποχρεώσεις που 
αναφέρονται στο άρθρο 14 του παρόντος. 

4. Μετά την τοποθέτηση των υποψηφίων στις θέσεις 
τους και τη χορήγηση σ’ αυτούς της γραφικής ύλης που 
ορίζεται στο άρθρο 12 του παρόντος, οι υποψήφιοι γρά¬ 
φουν στην οικεία θέση του χάρτου τα στοιχεία ταυτότητάς 
του (βαθμό, αριθμό μητρώου, επώνυμο, άνομα, πατρώ¬ 
νυμο). Αψού γίνει έλεγχος των στοιχείων από τους επιτη¬ 
ρητές με βάση τα δελτία ταυτότητας των υποψηφίων δια- 
τάσσεται η κάλυψή τους με επικόλληση του αδιαφανούς 
χάρτου και ακολούθως υπαγορεύεται σ’ αυτούς από τους 
επιτηρητές το θέμα που κληρώνεται σύμφωνα με τα ορι¬ 
ζόμενα στο άρθρο 13 του παρόντος. Το θέμα αναγράφε¬ 
ται στον πίνακα εφόσον αποφασισθεΐ αυτό από την εξετα¬ 
στική επιτροπή. 

5. Μετά την εκπνοή του καθοριζόμενου για την ανά¬ 
πτυξη του θέματος χρόνου, οι επιτηρητές παραλαμβάνουν 
τα γραπτά, έστω και αν οι υποψήφιοι δεν έχουν ολοκληρώ¬ 
σει την ανάπτυξη του θέματος και μονογράφουν στο τέλος 
του κειμένου αυτών. Εφόσον χρησιμοποιούνται από τους 
υποψηφίους συμπληρωματικά φύλλα χάρτου για την ανά¬ 
πτυξη του θέματος αυτά τοποθετούνται μέσα στα πρώτα 
και συγκροτούνται με καρφίδες για την πρόληψη απώ- 
λειάς τους ή ανάμιξή τους με άλλα. 

Τα γραπτά παραδίνται απο τους επιτηρητές με πρωτό¬ 
κολλο για μεν την Αθήνα στην εξεταστική επιτροπή, για δε 
τη Θεσσαλονίκη στον επόπτη. 

* Τα χρησιμοποιηθέντα σχεδιόχαρτα καταστρέφονται 
από τους επιτηρητές. 

6. Μετά το πέρας της εξέτασης κάθε μαθήματος συ- 
ντάσσονται, για μεν την Αθήνα από την εξεταστική επι¬ 
τροπή, για δε τη Θεσσαλονίκη από τον επόπτη και τους 
επιτηρητές, πρακτικά περί της κανονικής διεξαγωγής των 
εξετάσεων, τα οποία περιέχουν την ώρα έναρξης του προ¬ 
σκλητηρίου των υποψηφίων, τους παρόντες αριθμητικά, 
τους απόντες αριθμητικά και ονομαστικά, το κληρωθέν 
θέμα, την ώρα κλήρωσης, τα στοιχεία του υποψηφίου που 
ανέσυρε τον κλήρο, την ώρα έναρξης της εξέτασης, τις 
ενστάσεις που τυχόν υποβλήθηκαν και κάθε άλλο θέμα 
σχετικό με τις εξετάσεις. Τα πρακτικά υπογράφονται κα¬ 
νονικά. 

7. Τα γραπτά των υποψηφίων που διαγωνίζονται στη 
Θεσσαλονίκη και το πρακτικό διεξαγωγής των εξετάσεων 
με μέριμνα του επόπτη των εξετάσεων αποστέλλονται αυ¬ 
θημερόν με κατώτερο Αξιωματικό της Διεύθυνσης Αστυ¬ 
νομίας στη Σχολή Αστυφυλάκων. 

8. Για την ασφαλή φύλαξη των γραπτών ευθύνεται ο 
πρόεδρος της εξεταστικής επιτροπής από την παραλαβή 
και μέχρι την παράδοσή τους στη Σχολή. 

Ειδικότερα για τα γραπτά των διαγωνιζομένων στη Θεσ¬ 
σαλονίκη ευθύνονται: 

α. Ο επόπτης από την παραλαβή και μέχρι την παρά¬ 
δοσή τους στον οριζόμενο στην προηγούμενη παράγραφο 
Αξιωματικό. 

β. Ο Αξιωματικός αυτός από την παραλαβή και μέχρι την 
παράδοσή τους στη Σχολή. 

γ. Ο Διοικητής της Σχολής από την παραλαβή και μέχρι 
την παράδοσή τους στον Πρόεδρο της οικείας εξεταστι¬ 
κής επιτροπής. 

Αρθρο 16 

Ενστάσεις - Αναθεώρηση γραπτών 

1. Ένσταση κατά του κύρους εξέτασης μαθήματος δι¬ 
καιούται να υποβάλει κάθε διαγωνιζόμενος κατα τη διάρ¬ 
κεια εξέτασης του μαθήματος και μέχρι παράδοσης του 
γραπτού του, εφόσον η ένσταση αναφέρεται σε παρά- 

βάση διατάξεων που διέπουν τη διενέργεια των εξετά¬ 
σεων. 

2. Η ένσταση μαζί με τη σχετική έκθεση της εξεταστι¬ 
κής επιτροπής στην Αθήνα ή του επόπτη για τη Θεσσαλο¬ 
νίκη και αντίγραφο του πρακτικού διεξαγωγής της εξέτα¬ 
σης του μαθήματος υποβάλλεται αμέσως από τη Σχολή ή 
την Αστυνομική Διεύθυνση Θεσσαλονίκης στον Αρχηγό 
της Ελληνικής Αστυνομίας, ο οποίος αποφαίνεται επ' αυ¬ 
τής μέσα σε τρεις ημέρες. 

Σε περίπτωση που η υποβληθεϊσα ένσταση γίνει δεκτή, 
επαναλαμβάνεται η εξέταση του μαθήματος και επισύρο- 
νται οι προβλεπόμενες από τις οικείες δια τάξεις πειθαρχι¬ 
κές κυρώσεις. 

3. Αναθεώρηση των γραπτών δεν επιτρέπεται. 

Αρθρο 17 

Βαθμολογία γραπτών 

1. Οι εξεταστικές επιτροπές συνεδριάζουν σε χώρους 
της Σχολής Αστυφυλάκων και εργάζονται με παρόντα όλα 
τα μέλη και υπό την ευθύνη των παροέδρων αυτών. 

2. Οι εξεταστικές επιτροπές αναμειγνύουν τα γραπτά 
κάθε μαθήματος και τα αριθμούν κατ’ αύξοντα αριθμό. 

3. Κάθε μέλος της επιτροπής, αρχής γενομένης από τον 
οικείο καθηγητή αξιολογεί κάθε γραπτό και βαθμολογεί 
αυτό, λαμβάνοντας υπόψη και τις ρυθμίσεις των διατά¬ 
ξεων των παραγράφων 6-8 του άρθρου 7 του παρόντος. Η 
βαθμολογία καταχωρείται σε ειδική κατάσταση για κάθε 
μέλος που καταρτίζεται με βάση τον αύξοντα αριθμό των 
γραπτών. 

Αν η βαθμολογία ενός μέλους διαφέρει από τη βαθμο¬ 
λογία των άλλων μελών περισσότερο από δύο βαθμούς γί¬ 
νεται επανεξέταση του γραπτού από τα μέλη της επιτρο¬ 
πής και αναθεώρηση της βαθμολογίας για την άρση της 
διαφοράς. 

Σε περίπτωση που δεν αίρεται η διαφορά ο βαθμός των 
μελών προσαρμόζεται υποχρεωτικά στο βαθμό του καθη¬ 
γητή με τη διαφορά των δύο μονάδων. 

4. Μετά το πέρας της βαθμολογίας των γραπτών, η επι¬ 
τροπή συντάσσει σε τέσσερα αντίτυπα ενιαίους τελικούς 
πίνακες βαθμολογίας, στους οποίους καταχωρίζει τις επι- 
μέρους βαθμολογίες των μελών και το άθροισμα των τριών 
βαθμολογιών. Στους πίνακες αυτούς και μεταξύ του αύξο¬ 
ντα αριθμού του πίνακα και της βαθμολογίας του δεύτε¬ 
ρου μέλους της επιτροπής, αφήνεται στήλη κενή για την 
αναγραφή, μετά την αποκάλυψη των γραπτών, των στοι¬ 
χείων ταυτότητας των υποψηφίων. 

5. Από τους ενιαίους τελικούς πίνακες βαθμολογίας 
κάθε μέλος της επιτροπής μεταφέρει τη βαθμολογία του, 
με κόκκινο στυλό στην οικε α θέση του αντίστοιχου γρα¬ 
πτού αριθμητικώς και ολογράφως και υπογράφει παρα- 
πλεύρως του βαθμού. 

6. Οι τεθέντες στα γραπτά βαθμοί δεν μεταβάλλονται, 
εκτός αν διαπιστωθεί μεταγενέστερα η ύπαρξη σφάλμα¬ 
τος, οπότε η επιτροπή προβαίνει στη διόρθωση και συ¬ 
ντάσσει επί του γραπτού σχετική πράξη με πλήρη αιτιολο¬ 
γία. 

7. Κάθε εξεταστική επιτροπή, μετά το τέλος των εργα¬ 
σιών της, υποβάλλει στη Σχολή το πρακτικό διεξαγωγής 
των εξετάσεων, το κληρωθέν θέμα, τα αναπαραχθέντα 
από αυτό αντίτυπα, τα γραπτά των εξετάσεων και τα τρία 
αντίτυπα των τελικών πινάκων βαθμολογίας. Το τέταρτο 
αντίτυπο παραμένει ατα χέρια του προέδρου της επιτρο¬ 
πής, ενώ επικυρωμένο αντίγραφο επιδίδεται στα μέλη αυ¬ 
τής και κοινοποιείται αυθημερόν με ανάρτηση στον πίνακα 
ανακοινώσεων της Σχολής Αστυφυλάκων. 

Αρθρο 18 

Αποκάλυψη γραπτών - Σύνταξη και κύρωση πινάκων απο¬ 
τελεσμάτων 

1. Η αποκάλυψη των γραπτών κάθε μαθήματος και κάθε 


εξεταστικής επιτροπής γίνεται από αντίστοιχη ειδική επι¬ 
τροπή που συγκροτείται με διαταγή του Αρχηγού της Ελ¬ 
ληνική.: Αστυνομίας και αποτελείται από ένα Αστυνομικό 
Υποδιευθυντή ή Αστυνόμο Α' ως Πρόεδρο και δύο Αστυ¬ 
νόμους Β' ή Υπαστυνόμους Α' ή Β', ως μέλη. Με την ίδια 
διαταγή ορίζονται και τα αναπληρωματικά μέλη. Η επι¬ 
τροπή αποκάλυψης συνεδριάζει σε χώρους της Σχολής 
Αστυφυλάκων. 

2. Η επιτροπή αποκάλυψης των γραπτών: 

α. Παραλαμβάνει τα γραπτά και τα τρία αντίτυπα των πι¬ 
νάκων βαθμολογίας του μαθήματος απά τη Σχολή Αστυ¬ 
φυλάκων αμέσως μετά την παράδοση από την οικεία εξε¬ 
ταστική επιτροπή. 

β. Προβαίνει πάραυτα στην αποκάλυψη των γραπτών 
και στην αναγραφή των ονοματεπωνύμων των υποψηφίων 
στους πίνακες βαθμολογίας έναντι του αριθμού τοιι αντί¬ 
στοιχου γραπτού. 

γ. Κοινοποιεί αμέσως τη βαθμολογία με ανάρτηση του 
ενός αντιτύπου του πίνακα βαθμολογίας στον πίνακα ανα¬ 
κοινώσεων της Σχολής Αστυφυλάκων. 

δ. Υποβάλλει στη Διεύθυνση Εκπαίδευσης του Υπουρ¬ 
γείου Δημόσιας Τάξης το δεύτερο αντίτυπο του πίνακα 
βαθμολογίας. Το τρίτο αντίτυπο μαζί με τα γραπτά παρα¬ 
δίνονται στη Σχολή Αστυφυλάκων και τηρούνται στο αρ¬ 
χείο της, με την επιφύλαξη των διατάξεων της παραγρά¬ 
φου 10 του παρόντος άρθρου. Αντίγραφο του πίνακα πα¬ 
ραμένει στα χέρια των μελών της επιτροπής. 

3. Αν κατά την αποκάλυψη των γραπτών διαπιστώνεται 
πλαστοπροσωπεία στην ταυτότητα υποψηφίου ή ανα¬ 
γραφή στοιχείων ανύπαρκτου προσώπου, το γραπτό θεω¬ 
ρείται άκυρο. Σε περίπτωση μη αναγραφής στοιχείων υπο¬ 
ψήφιου, γίνεται έρευνα προς εξακρίβωση των στοιχείων 
αυτού και σε αρνητική περίπτωση το γραπτό θεωρείται 
επίσης, άκυρο. 

Η ακύρωση του γραπτού γίνεται με πράξη της οικείας 
επιτροπής αποκάλυψης επί του γραπτού που υπογράφε¬ 
ται απ' όλα τα μέλη. 

4. Η Διεύθυνση Εκπαίδευσης συντάσσει, με τη συν¬ 
δρομή της Διεύθυνσης Πληροφορικής του Υπουργείου 
Δημόσιας Τάξης, χωριστά για τους άνδρες και χωριστά για 
τις γυναίκες, τους εξής πίνακες σε δύο αντίτυπα. 

α. Ονομαστικούς πίνακες βαθμολογίας επιτυχόντων 
κατά σειρά επιτυχίας. 

β. Ονομαστικούς πίνακες βαθμολογίας αποτυχόντων 
κατ' αλφαβητική σειρά. 

γ. Ονομαστικούς πίνακες βαθμολογίας επιτυχόντων και 
αποτυχόντων κατ' αλφαβητική σειρά. 

Οι ανωτέρω πίνακες περιέχουν τον αριθμό μητρώου, το 
ονοματεπώνυμο και πατρώνυμο του υποψηφίου, τη βαθ¬ 
μολογία κατά μάθημα, το γενικό βαθμό και τη σειρά επιτυ- 
χίας. 

5. Οι πίνακες της προηγούμενης παραγράφου υποβάλ¬ 
λονται στον Αρχηγό της Ελληνικής Αστυνομίας για κύ¬ 
ρωση. 

6. Ο βαθμός κάθε μαθήματος προκύπτει από το άθροι¬ 
σμα των βαθμών των μελών της εξεταστικής επιτροπής 
(π.χ. 16+17+15=48). Ο γενικός βαθμός επιτυχίας κάθε 
υποψηφίου προκύπτει από το άθροισμα των βαθμών όλων 
των μαθημάτων και συμπεριλαμβάνει τον άνω της βάσης 
βαθμό στις ξένες γλώσσες. 

7. Επιτυχών θεωρείται ο υποψήφιος που λαμβάνει τη 
βάση δέκα (10) στο μάθημα των Ελληνικών και συγκε¬ 
ντρώνει το 50% της συνολικής βαθμολογίας στα εξεταζό¬ 
μενα μαθήματα, εκτός από τις ξένες γλώσσες. 

8. Σε περίπτωση που ισοβαθμούν δύο ή περισσότεροι 
υποψήφιοι, προηγούνται στη σειρά επιτυχίας οι έχοντες 
υψηλότερη βαθμολογία κατά μάθημα με τη σειρά που 

αναγράφονται στο άρθρο 7 του παρόντος. Σε περίπτωση 
ισοβαθμίας σε όλα τα μαθήματα, η σειρά επιτυχίας καθο¬ 
ρίζεται με κλήρωση, που διενεργεί η Διεύθυνση Εκπαί¬ 
δευσης παρουσία των ενδιαφερομένων και για την οποία 
συντάσσεται σχετικό πρακτικό. 

9. Σε περίπτωση ισοβαθμίας στην τελευταία θέση, προ- 
άγεται μόνον ο πρώτος από τους ισοβαθμούντες, η σειρά 
επιτυχίας του οποίου καθορίζεται σύμφωνα μετη διαδικα¬ 
σία της προηγούμενης παραγράφου. 

10. Τα γραπτά των προαγωγικών εξετάσεων θεωρού¬ 
νται απόρρητα έγγραφα και φυλάσσονται από τη Σχολή 
Αστυφυλάκων. Μετά την παρέλευση έτους από την κύ¬ 
ρωση των πινάκων εππυχόντων - αποτυχόντων καταστρέ- 
φονται. Αντίγραφα αυτών δεν χορηγούνται παρά μόνο σε 
Δικαστικές Αρχές. 

Άρθρο 19 

Ανακοίνωση αποτελεσμάτων - Προαγωγή επιτυχόντων 

1. Ο Αρχηγός της Ελληνικής Αστυνομίας, μετά την κύ¬ 
ρωση των πινάκων των αποτελεσμάτων. 

α. Διατάσσει την κοινοποίηση των πινάκων στις Υπηρε¬ 
σίες της Ελληνικής Αστυνομίας για ενημέρωση των ενδια¬ 
φερομένων και 

β. Προάγει με απόφασή του ονομαστικά τους επιτυχό- 
ντες κατά σειρά επιτυχίας και κατά κατηγορίες και σε 
αριθμό ίσο με τον καθορισμένο αριθμό προαγομένων. 

2. Με την απόφαση του εδαφ. β' της προηγούμενης πα¬ 
ραγράφου ο Αρχηγός της Ελληνικής Αστυνομίας προάγει 
και όσους από τους πτυχιούχους Α.Ε.Ι. και Τ.Ε.Ι. Αστυφύ¬ 
λακες υπέβαλαν σχετική αίτηση και κρίθηκαν ικανοί για 
προαγωγή χωρίς εξετάσεις, σύμφωνα με την παρ. 3 του 
άρθρου 1 του παρόντος. Οι προαγόμενοι αυτής της κατη¬ 
γορίας εγγράφονται στο τέλος του πίνακα προακτέων, 
κατά σειρά εγγραφής που καθορίζεται με βάση τη χρονο¬ 
λογία απόκτησης του πτυχίου. Οι Πτυχιούχοι Α.Ε.Ι προη¬ 
γούνται αυτών των Τ.Ε.Ι. Σε περίπτωση ταυτόχρονης από¬ 
κτησης του πτυχίου λαμβάνεται υπόψη η βαθμολογία, ενώ 
οε περίπτωση ισοβαθμίας Π σειρά εγγραφής τους καθορί¬ 
ζεται με κλήρωση, που ενεργεϊται σύμφωνα με τα οριζό¬ 
μενα οτην παραγρ. 8 του προηγούμενου άρθρου. 


3. Αρχιφόλακας που προάγεται στο βαθμό αυτό σύμ¬ 
φωνα με τις διατάξεις του παρόντος, αν διαπιστωθεί μετά 
από ένορκη διοικητική εξέταση ότι η προαγωγή έγινε βά¬ 
σει ψευδών ή ανακριβών δικαιολογητικών, εκπίπτει του 
βαθμού με απόφαοη του Αρχηγού της Ελληνικής Αστυνο¬ 
μίας, και επανέρχεται στο βαθμό του Αστυφύλακα οτη 
θέση της επετηρίδας που είχε πριν από την προαγωγή 
του. 

Άρθρο 20 

Επιμόρφωση προαγομένων 

1. Οι προαγόμενοι στο βαθμό του Αρχιφύλακα σύμφωνα 
με τις διατάξεις του παρόντος, που προέρχονται από 
Αστυφύλακες, οι οποίοι εισήλθαν και εκπαιδεύτηκαν στη 
Σχολή Αστυφυλάκων με βάση τις διατάξεις του Π.Δ. 496/ 
1986 και του Π.Δ. 585/1985 και προγενέστερα, παρακο¬ 
λουθούν υποχρεωτικά σεμινάριο επιμόρφωσης σε θέματα 
προανακρίσεων και πρακτικής εφαρμογής ποινικών υπο¬ 
θέσεων στη Σχολή Μετεκπαίδευσης - Επιμόρφωσης, η 
διάρκεια των οποίων δεν μπορεί να είναι μικρότερη των 
δύο μηνών. 

2. Το πρόγραμμα της επιμόρφωσης, το ειδικότερο πε¬ 
ριεχόμενα αυτής και κάθε άλλη αναγκαία λεπτομέρεια κα¬ 
θορίζονται με απόφαση του Αρχηγού της Ελληνικής Αστυ¬ 
νομίας, ύστερα από πρόταση της Διεύθυνσης Εκπαίδευ¬ 
σης του Υπουργείου Δημόσιας Τάξης. 

Άρθρο 21 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 6 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΣΗΦ ΒΑΛΥΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΏΤΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Κσποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤ6Κ 

λειτουργούν καθημερινά οπό 8.00' έως 13.00' 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.46.186 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52-25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω π ημή πώλησης κάθε ψύλλου (θσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός σριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ 


ε » » » Αναπτυξιακών Πράξεων 

στ » » * Ν.Π.Δ.Δ. 

ζ) ι » » ΠΑΡΑΡΤΗΜΑ 

η » » » Δελτ. Εμπ.& Βιομ. 16. 

θ » » » Αν. Ειδικού Δικαστηρίου 

ι » » » Α.Ε. &Ε.Π.Ε. 

ια Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

6.000 

10.000 

3.000 

210.000 

110.000 


Ιι Μι; ·:·ι ·ι·ι 2ΠΗΕί 


Κωδκός αρ*θ. κατύθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


48.320 


ΑΠΟ ΤΟ ΕΘΜΚΟ ΤΥΠΟΓΡΑΦΕΙΟ 



























